ming030890/wiki-yue-high-quality huggingface dataset:
賭場遊戲

賭場遊戲（粵拼：dou2 coeng4 jau4 hei3；英文：casino game）係指喺賭場常見嘅遊戲，例如係輪盤同老虎機。

概論
睇埋：賭場同遊戲
喺一個現代嘅賭場入面，一個賭客會用錢買起一定量嘅籌碼，參加個賭場入面嘅一啲遊戲，並且喺一個遊戲落注同嘗試贏取更加多嘅籌碼，而喺離開賭場嗰時，籌碼就可以攞嚟換取現金；亦都有人會模擬賭場嘅環境玩呢啲遊戲，但係唔賭真錢；喺呢啲場景之下成日出現嘅遊戲就算係賭場遊戲。「賭場遊戲」呢個歸類係建基於「嗰種遊戲喺賭場常唔常見嘅」（而唔係用乜架生玩），所以好多紙牌遊戲同骰仔遊戲－例如係啤牌噉－都可以同時被歸類做賭場遊戲。
賭場遊戲設計嘅一個大特色係唔可以以玩家利益做中心：做其他類型嘅遊戲設計嗰陣目的主要係令玩家開心過癮或者學到嘢；而賭場遊戲嘅目的係要令賭場賺到錢－即係話「賭客輸嘅錢嘅總量」一定要大過「賭客贏嘅錢嘅總量」，賭場先至有得營運落去。喺設計賭場嗰陣會用到大量嘅統計學技術，設計師會設計出符合呢三個條件嘅遊戲：
啲規則簡單易學，
好難出千，而且
總體上令到賭客輸錢
同時賭場又會運用一啲心理學技巧娛樂賭客，令佢哋就算輸咗錢都肯玩落去。
輪盤
老虎機
賭場入面一盤德州話事啤
拉斯維加斯嘅夜景；拉斯維加斯係舉世聞名嘅賭城。
賭城風雲II

《賭城風雲II》（英文：From Vegas to Macau II）係套2015年上畫嘅中國大陸同香港合拍電影，由王晶執導，由周潤發、張家輝、劉嘉玲、余文樂主演。
賭城風雲

《賭城風雲》（英文：From Vegas to Macau）係套2014年上畫嘅拍電影，由中國大陸同香港合拍，由王晶執導，由周潤發、謝霆鋒、杜汶澤、景甜主演，許紹雄、伍允龍、童菲、張晉、吳辰君演出。
賭場風雲

賭場風雲（粵拼：dou2 coeng4 fung1 wan4）係香港電視廣播有限公司喺2006年出嘅劇集，部片一共35集。入面講嘅係周福榮同齊歡暢、喬正初喺賭場入面玩賭啤牌賭到差債務到決定離開賭場啲事。
部片尤其係梭哈、轉盤鏡頭出現得比較多。
賭場

賭場係種開嚟畀人賭錢嘅地方，澳門官腔叫法係娛樂場。賭場提供好多種類嘅賭錢遊戲，譬如老虎機、輪盤、賭骰仔同各種啤牌類賭錢遊戲。賭場唔止起喺陸地，重會開喺船入面；叫親賭場嘅，都會有啲規模。

廣東話近義詞
除咗賭場，重有唔少其他開來賭錢嘅地方。約定俗成之下，渠哋有其他廣州話名，一般唔叫「賭場」。
喺賭博唔多受規管嘅舊時代，規模唔大唔細嘅賭錢場所叫做賭館，好多由幫會經營。
賭檔同賭攤指規模好細嘅賭錢架步，而家多數唔合法。
「蔴雀館」亦都唔叫做賭場；大把人會喺入面打蔴雀賭錢，不過爾樣始終係好靠技術嘅玩意。
喺港澳，有政府部門同埋博彩公司經營估攪珠機攪珠傍足球、籃球同跑馬比賽結果嘅賭博生意，辦理呢啲買賣嘅舖頭叫作「投注站」同埋「投注中心」，香港坊間會嗌簡稱「馬會」。
貝寧人民共和國

貝寧人民共和國 （法文：République populaire du Bénin）係非洲國貝寧喺1975年11月30號至1990年3月1號期間嘅國名，總統係Mathieu Kérékou。

外交
貝寧人民共和國同蘇聯、東德、北韓、越南、古巴關係密切。
呢篇貝寧人民共和國係關於國嘅楔位文章，重未寫完嘅。麻煩你幫手充實佢。
貝寧灣

貝寧灣係非洲西面嘅海灣，對住大西洋，屬畿內亞灣一部分，沿岸有加納、多哥、貝寧、尼日利亞各國，東面係邦尼灣。
貝安琪

貝安琪（Ankie Beilke，1982年5月7號—）係香港職業模特兒、影視演員，2013年出演電視劇《巨輪》因戲份幾重而好多人欣賞。

簡介
貝安琪出身藝術世家，係中德混血兒，佢阿爸係德國人，佢媽咪係香港女星劉香萍。
貝娜齊爾

貝娜齊爾，全名貝娜齊爾·布托（英文：Benazir Bhutto；萬國音標：/bɛnɜziɽ botɔ/；烏爾都語：بینظیر بھٹو‎，信德語：بینظیر ڀُٽو；1953年6月21號—2007年12月27號），巴基斯坦政治人，前巴基斯坦總統阿里·布托個女，係回教國第一位做總理嘅女人。1986年，佢返國挑戰7年之前處決佢阿爸嘅軍事獨裁者。之後佢響1988年尾當選巴基斯坦總理，當年只係35歲，做咗年幾，1990年被罷黜；1993年又重新當選，1996年又因被指控涉及貪污同治國唔妥當而要落臺，1999年畀總參謀長穆沙拉夫壓逼，流亡海外，直到2007年10月總統穆沙拉夫特赦，貝娜齊爾先至結束8年流放生涯返祖國。
2007年12月27號，佢去完喺伊斯蘭堡拉瓦爾品第一個支持者集會之後，受到炸彈襲擊，送去醫院，18:16宣布死亡，至於佢死因，巴基斯坦內政部就話佢係因為避開襲擊嗰陣，個頭撞到架車個天窗嘅控制桿而死，而貝娜齊爾老公扎爾達同佢安全顧問就話，佢係因為條頸同胸部中槍而死，而實際死因而家重未可以話實。
貝娜齊爾死咗之後，老公扎爾達里出任巴基斯坦總統。
貝寧

貝寧（法文：Bénin），全名貝寧共和國，舊時叫達荷美（法文：Dahomey），係西非一國，西臨大西洋。佢京城喺波圖奴埠，全國政府喺吉大奴。貝寧東面係尼日利亞，西面係多哥同布基納法索，北面係尼日爾。

史
貝寧本來叫達荷美，1899年之前係一個非洲人建立嘅奴隸制王國。1899年，達荷美全境做咗法國嘅殖民地，行政上歸咗法屬西非管。1958年12月，達荷美做咗法蘭西共同體嘅自治共和國，1960年8月1號宣佈獨立，成立達荷美共和國。1975年11月30號，改國名做貝寧人民共和國，1990年3月1號再改名做貝寧共和國。
貝希托爾德伯爵

貝希托爾德伯爵（德文：Count Berchtold，1863年4月18號—1942年11月21號），係奧匈帝國嘅貴族、外交官同埋政治人。喺1912年2月做外交大臣，第一次世界大戰爆發之後，佢因為對意外交失敗咗劈炮。
貝娜霍恩

貝娜霍恩（粵拼：bui3 naa4 fok3 jan1，英文：Bella Thorne，1997年10月8號—）係個美國女演員同歌手。佢喺2003年出道，出名嘅作品有《舞動青春》、《一起黑爆的日子》同《三棲大丈夫》。

出世同入行
佢喺1997年10月8號喺美國出世，喺2003年出道。
貝寧咸

貝寧咸（粵拼：bui3 ning4 haam4，英文：Jude Bellingham，2003年6月29號——）係一個男足球員，佢嚟自英國，踢緊中場，喺2019年正式出道。

葳蕤史
呢節要加長。
佢曾經攞過或者提名過下面呢啲獎：
迪加島國家公園

迪加島國家公園係馬來西亞沙巴州一個國家公園，佢喺1978年成立，面積有158平方公里，涵蓋3座小島，分別叫迪加島 (Tiga Island)、Kalampunian Besar島同Kalampunian Damit島。嗰度出名水肺潛水同浮潛等水上活動。呢個國家公園由沙巴公園管理。呢三個島嶼係喺1897年由泥火山噴發所形成。
迪加島 (Tiga Island) 依家畀茂密嘅植林覆蓋住。即使最後一次主要泥漿傾瀉喺1960年代初發生，但係火山活動仍然以起泡嘅泥漿同甲烷氣體嘅排放形式繼續進行。
Kalampunian Besar島依家只不過似沙洲，畀海浪侵蝕。佢以糖白色嘅沙同清澈嘅海水出名，係潛水同浮潛比較熱門。
Kalampunian Damit島，只不過似一舊大石頭，佢亦叫做蛇島 (Snake Island)。嗰度係高毒性海蛇交配出名嘅地方。
Kalampunian Damit島上面嘅扁尾海蛇屬
迪基亞

迪基亞（西班牙文：David de Gea Quintana，1990年11月7號—）係西班牙足球守門員，曾經效力過馬體會同英格蘭超級足球聯賽球會曼聯。
迪古治

迪古治（粵拼：dik6 gu2 zi6，英文：Dirk Kuijt，1980年7月22號—）係荷蘭前男足球員，喺1998年至2018年踢職業。

葳蕤史
呢節要加長。
佢曾經攞過或者提名過下面呢啲獎：
烏德勒支
冠軍
2002-03 荷蘭盃
亞軍
2001-02 荷蘭盃
利物浦
冠軍
2011-12 英格蘭聯賽盃
亞軍
2006-07 歐洲聯賽冠軍盃
2008-09 英格蘭超級聯賽
迪吉大押

迪吉大押（粵拼：dik6 gat1 daai6 aat3）係中國廣東廣州嘅一間民國當舖，喺梯雲東路同珠璣路嘅交界西南角。2011年12月被定為荔灣區登記保護文物。目前未向公眾開放。
迪卡

迪卡（粵拼：dik6 kaa1，羅馬尼亞文：Nicolae Dică，1980年5月9號—）係個羅馬尼亞足球員，司職中場同前鋒。而家效力緊羅馬尼亞足球代表隊。
靜安寺站

靜安寺站係上海地鐵2號綫同上海地鐵7號綫一個地鐵站，喺靜安區。個站1999年9月20號啟用。
靜岡市

靜岡（しずおか）係日本靜岡縣首府，亦係政令指定都市，人口69萬。

姊妹、友好都市
室蘭市（北海道）：於1976年12月締結姊妹都市。
上越（新潟縣）：於1955年10月締結姊妹都市。
靜岡機場

靜岡機場（粵音：zing6 gong1 gei1 coeng4）係喺日本中部地方嘅一個機場，喺2009年嗰陣起好兼且開放畀人用嚟搭飛機。
靜態變數

靜態變數（static variable）喺電腦編程上係變數嘅一種，指個變數會喺個電腦程式執行期間存在（部電腦會喺成個過程記住個變數嘅數值）。相對於自動變數。
靜山

靜山（粵拼：zing6 saan1；簡化字：静山）係中國山東濰坊一山，喺壽光市孫家集街道馬家村東邊嘅農田入面。呢座山既係世界上海拔最低嘅山，又係壽光市唯一嘅山。座山嘅嘥士好細，東西最長1.24m；南北最闊0.7m；海拔最高峰淨得0.6m，最低峰淨得0.1m；山勢北高南低。佢嘅海拔比日本仙台嘅日和山同秋田縣嘅大潟富士（日文：大潟富士）重要矮，矮到可以拎去泳場嘅兒童池做假山或露天遊樂場做瀡滑梯都得。
其實呢座山原本有48m高，不過除咗山頂嗰1.25%露出地面之外，淨低嗰98.75%都喺土地下邊。民國期間有人話呢座山係嚿石，唔係山，重派人去現場挖，結果挖咗好耐都挖唔到底。1958年再有人去挖掘時，發現同民國期間挖掘嗰時一樣情況，最後證明呢座係山。佢雖然喺1983年9月17號成為壽光市嘅重點保護對象，但係冇被列入文物保護單位，當地文化局亦有明文規定唔畀搞深挖或建設或揼山攞石等一系列施工嘅行爲。
座山嘅傳說有幾個版本，有啲係話正因爲一㞘尿令座山唔再生，亦有啲係話秦始皇統一六國後驅趕山神嘅古仔。
靜息態

靜息態（英文：resting state）係功能性磁振造影（fMRI）上嘅一個概念。指喺個腦冇做緊乜嘢特別作業（解決問題等）嗰陣用功能性磁振造影睇個腦嘅活動規律。

功能性聯結
如果話若干個（兩個或者以上）腦區之間「有功能性聯結（functional connectivity）」，意思即係話呢柞腦區彼此之間喺神經活動上有某啲特定嘅時間性統計相關（皮亞遜積差相關係數）－例如兩個腦區  同 ， 硬係會喺  出現強烈活動 0.5 秒之後跟住出現強烈活動，或者  同  硬係會一齊變得唔活躍... 呀噉。一般認為，如果若干個腦區之間有功能性聯結，通常表示佢哋係一齊負責做某樣功能嘅。
靜樂

靜樂係中國山西忻州一個縣，總面積2063平方公里，人口16萬。
遺產語言

遺產語言（粵拼：wai4 caan2 jyu5 jin4；英文：heritage language）係指一個人細個嗰陣喺屋企學嘅語言，但唔夠機會用所以搞到佢唔熟。

概念
舉個具體例子，想像有個小朋友，佢祖先係粵藉華人講粵語嘅，但係佢屋企喺阿爺阿嫲嗰代就移咗民過加拿大卑詩省；呢位小朋友嘅家人唔重視粵語，覺得粵語「學嚟都冇用」，其後佢父母為咗「想佢學英文學得好啲」而選擇咗完全淨係用英文同佢講嘢，等到呢位小朋友大個咗，就淨係識英文，粵語講得唔通順。

問題
睇埋：語言多樣性
事實係，有唔少父母都嫌自己嘅母語「冇用」，唔肯用母語同仔女講嘢。呢種現象喺廿一世紀初廣受關注。詳情可以睇睇語言威望、雙層語言同語言滅亡等嘅概念。
遺書

遺書係人臨死前所寫低嘅文字。遺書唔一定係書信嘅形式，可以係一到幾句嘅句子。遺書，唔同遺囑，係冇法律效力嘅。
遺書可以係準備自殺嘅人寫嘅，內容一般會係尋死嘅原因，多謝親人，照顧阿邊個邊個嘅心願等等。亦可以係身患重病、彌留之際嘅人嘅書信，內容一般會係一啲未完成嘅心願、教悔嘅話、遺物響邊點處理、照顧阿邊個邊個嘅心願等等。
遺憾與遺憾之間的一切

《遺憾與遺憾之間的一切》係香港歌手梁釗峰嘅第3張個人唱片，喺2024年1月25號推出。
遺照

遺照係人死後影低嘅相，通常會喺喪事用。皆因有啲出殯儀式會將遺照擺喺靈車車頭，所以又叫車頭相。
遺物

遺物，指死者生前用過嘅嘢。通常唔值錢，可能有紀念價值，而好值錢嘅遺物一般會係遺產一部份。
遺憾

《遺憾》係星加坡女歌手許美靜出嘅第二張國語專輯。喺1995年12月5號由上華唱片發行，

簡介
星馬版有10隻歌，台灣版有12隻歌。
雨月23號

雨月23號（法文：23 Pluviôse），亦叫冰草日（法文：Chiendent），係法國共和曆入面每年嘅第143日，離年尾重有222日（閏年223日）。
雨月21號

雨月21號（法文：21 Pluviôse），亦叫屈曲花日（法文：Thlaspi），係法國共和曆入面每年嘅第141日，離年尾重有224日（閏年225日）。
雨月24號

雨月24號（法文：24 Pluviôse），亦叫萹蓄日（法文：Trainasse），係法國共和曆入面每年嘅第144日，離年尾重有221日（閏年222日）。
雨月17號

雨月17號（法文：17 Pluviôse），亦叫地衣日（法文：Lichen），係法國共和曆入面每年嘅第137日，離年尾重有228日（閏年229日）。
雨月19號

雨月19號（法文：19 Pluviôse），亦叫肺草日（法文：Pulmonaire），係法國共和曆入面每年嘅第139日，離年尾重有226日（閏年227日）。
雨月20號

雨月20號（法文：20 Pluviôse），亦叫鉤鐮日（法文：Serpette），係法國共和曆入面每年嘅第140日，離年尾重有225日（閏年226日）。
雨月25號

雨月25號（法文：25 Pluviôse），亦叫野免日（法文：Lièvre），係法國共和曆入面每年嘅第145日，離年尾重有220日（閏年221日）。
雨月22號

雨月22號（法文：22 Pluviôse），亦叫野薑花日（法文：Thymèle），係法國共和曆入面每年嘅第142日，離年尾重有223日（閏年224日）。
雨月18號

雨月18號（法文：18 Pluviôse），亦叫紅豆杉日（法文：If），係法國共和曆入面每年嘅第138日，離年尾重有227日（閏年228日）。
雨月1號

雨月1號（法文：1 Pluviôse），亦叫桂葉芫花日（法文：Lauréole），係法國共和曆入面每年嘅第121日，離年尾重有244日（閏年245日）。
遺失的美好

《遺失的美好》係由姚若龍填詞，阿沁作曲，吳慶隆編曲，張韶涵演唱。呢隻歌收錄喺《Over the Rainbow》專輯。

簡介
呢隻歌係臺灣電視劇《海豚灣戀人》嘅片尾曲。MV作品係由林炳存做導演。
遺傳學中心法則

遺傳學入面嘅中心法則，有時會講成係DNA整RNA，RNA整蛋白質。但係呢個唔係佢原本嘅意思。佢原本係由法蘭西斯·卡里卡喺1958年提出，然後喺1970年，喺自然期刊入面重申嘅法則。佢話：
「
The Central Dogma. This states that once "information" has passed into protein it cannot get out again. In more detail, the transfer of information from nucleic acid to nucleic acid, or from nucleic acid to protein may be possible, but transfer from protein to protein, or from protein to nucleic acid is impossible. Information means here the precise determination of sequence, either of bases in the nucleic acid or of amino acid residues in the protein.

中心法則呢樣指出，一旦「資訊」變咗蛋白質，就無得返轉頭。仔細啲咁講，就係資訊剩係可以由核酸轉做核酸，或者由核酸轉做蛋白質。但係蛋白質轉做核酸或者蛋白質轉做蛋白質係唔得嘅。呢到嘅「資訊」，係講緊核酸入面核鹼基，或者蛋白質入面氨基酸嘅準確排序。
」

DNA複製
内文：DNA複製
如果任何細胞要畀遺傳物質佢哋嘅後代，咁DNA就需要複製自己。要複製自己，就要靠複製體幫手。複製體首先會將雙鏈嘅DNA解開做兩條單鏈。每條單鏈會合返做新嘅互補DNA序列。最後就會得到兩條新嘅雙鏈DNA序列，佢哋係同原本嘅雙鏈DNA序列一模一樣。

轉譯
内文：轉譯
轉譯係指當DNA喺細胞核入面轉錄咗做RNA之後，細胞質或者內質網入面嘅核糖體就會整蛋白質。
遺傳指紋分析

遺傳指紋分析（英文：Genetic fingerprinting），又叫基因標定、基因鑑定，係一種用比較DNA片段來區別唔同個體嘅方法。喺1984年由萊斯特大學嘅亞歷克·傑弗里斯教授發明。
遺傳篩選診所

遺傳篩選診所，香港診所之一，喺九龍灣承昌道，香港兒童醫院入便，然而歸衞生署管，英文叫Genetic Screening Clinic。行政上歸九龍城區。開禮拜一同禮拜四。
現時遺傳篩選服務，凡公立醫院新生嬰，都會做遺傳篩選，驗下遺傳基因，有無葡萄糖六磷酸去氫酵素缺乏症，有無先天性甲狀腺功能不足症。若發現有問題，就會去遺傳篩選診所。裏面會覆查，並去確定病症。若真係患者，會輔導父母。
遺傳輔導診所

遺傳輔導診所，香港診所一種，一共三間。兩間喺伊利沙伯醫院，一間喺香港兒童醫院。全歸衞生署醫學遺傳服務下，英文稱為Genetic Counselling Clinic。香港兒童醫院嗰間，就畀大眾，如同專科門診，要醫生轉介信。伊利沙伯醫院一間，就畀香港公務員、醫院管理局職員，以及家屬，同埋私家病人去睇症。
診所為病人，為親屬做評估，同檢查相應遺傳基因，以診斷遺傳疾病。病人同親屬，瞭解過遺傳病、罕有病，知佢性質，知遺傳方式，以及出現率，以及預防方法，從而畀病人清楚做決定。若有徵狀，孕婦會轉介去公立醫院，去裏便胎兒產前診斷中心，檢查胎兒。
二〇一四年到二〇一八年間，診所一年平均有五千一百個案。
原本診所喺深水埗廣利道，長沙灣賽馬會診所。二〇一九年搬去香港兒童醫院。
遺傳連鎖

遺傳連鎖（英文：genetic linkage，又叫做基因連鎖）講嘅係喺有性生殖中嘅減數分裂期，同一條染色體上兩個貼得比較近嘅基因嘅DNA序列好容易同時傳畀後代。如果兩個遺傳標記所在嘅基因座離得好近，噉佢哋喺染色體互換過程中分入唔同染色單體裏便嘅機會就細咗，好似連埋一齊咁，所以嗌佢做遺傳「連鎖」。換言之，同一個染色體上兩個基因離得越近，佢哋發生基因重組嘅概率就越低，就越容易同時傳落去。唔同染色體上嘅基因係完全唔連鎖嘅，但佢上便可能有害嘅等位基因嘅外顯度可能受其他等位基因嘅影響，而依啲其他等位基因可能喺第啲染色體上便。
遺傳連鎖係孟德爾定律最明顯嘅例外。第一次證實有遺傳連鎖嘅實驗係1905年做嘅。嗰陣時啲人仲唔明白點解有啲性狀會一齊遺傳。後屘研究揭示咗基因係同物理距離有關係嘅物理結構。
一般用厘摩（cM）單位來計遺傳連鎖嘅程度。兩個遺傳標記之間隔咗1 cM表示每100個減數分裂產物中，有1個裏便，嗰兩個遺傳標記分咗入唔同嘅染色體，或者每50次減數分裂就分咗1次。
遠藤雄二

遠藤雄二（1976年6月21號—）係日本足球員，司職後衛，效力TDK。
遠視

遠視係指眼睇遠嘢清楚而睇近嘢唔清楚嘅一種病理狀態。
有遠視嘅人睇遠嘢嗰時，同視軸平行嘅光線通過眼球屈光系統嘅折射，聚喺視網膜後面，唔可以喺視網膜上形成清晰嘅影像，而睇唔清楚，屬於屈光唔正。
遠輕町

遠輕町（日文：遠軽町／えんがるちょう Engaru-chō）係日本北海道鄂荷次克綜合振興局紋別郡嘅一個町。遠輕町喺2022年8月31號人口有18,609人。總面積有1,332.45平方公里（514.46平方英里），係全道各市區町村入面第5大。
遠近孝一

遠近孝一 ，係日本嘅一個男配音員。

配音作品一覽
呢個表唔完整，歡迎加料。
遠藤純輝

遠藤純輝（1994年12月8號—）係日本足球員，司職前鋒，效力町田澤維亞。
遠野光

遠野光 ，係日本嘅一個女藝人同埋配音員。
遠藤航

遠藤航（1993年2月9號—）係日本足球員，司職後衞，日本足球代表隊成員，踢利物浦。
飛鵞山

飛鵞山（粵拼：fei1 ngo4 saan1，Kowloon Peak），又寫飛鵝山，係香港一山，喺九龍東北，近牛池灣。飛鵞山喺新九龍同新界交界處，九龍山脈東面至高，高六百零三米，卽一千九百七十八呎。
飛鵞山有飛鵞山道可上，上面好幽靜，係著名飛車勝地，並無公共交通可達。
麥理浩徑同衞奕信徑，皆經此山。飛鵞山下有基維爾營地，屬香港童軍總會。山唔少範圍，都喺馬鞍山郊野公園之內。
食人愛情

《食人愛情》（粵拼：sik6 jan4 oi3 cing4，英文：The Bad Batch）係套喺2016年上畫嘅美國驚悚片，主角係積遜莫瑪。
食人魚

食人魚（Piranha），又叫食人鯧，係一類喺南美洲土生土長嘅淡水魚，生物分類屬脂鯉目鋸脂鯉科嘅其中5個屬，主要靠食肉維生，有機會對人構成傷害。
飛鵞山道

飛鵞山道（Fei Ngo Shan Road），又寫飛鵝山道，係香港九龍飛鵞山一條路，南面連住清水灣道，北面連住扎山道。佢係上飛鵞山嘅單程車路，有一截仔係衛奕信徑4段。
飛黃騰達

《飛黃騰達》（英文：The Money Game）係香港MakerVille製作嘅電視劇，由黃浚銘、蘇雅琳、歐鎮灝、黎展峯、陳安立、張達倫、胡卓希、吳啟洋、許寶恆、梁文賢、何洛瑤、洪助昇、徐浩昌主演，陳曼娜、張慧儀、陳國邦、魯文傑、駱振偉、陳柏宇、朱栢謙、陳宇琛、顧定軒特別客串。套劇喺2024年2月12號到3月22號逢禮拜一到五21:30 - 22:30喺ViuTV播。劇情圍繞一班後生仔參加一個叫「飛黃騰達」嘅投資真人騷。

軼事
呢套劇繼續用翻播網上節目《製作中》替代正式製作特輯，喺2月10號禮拜六 23:00-23:05同2月11號禮拜日23:00-23:05播。
呢套劇係繼2022年嘅《冥冥之中》之後，ViuTV第二套30集一個鐘長劇。
食住花生等睇戲

亦可以撳「食住花生等睇戲」跳去維基辭典。
鈕門

鈕門，用來扣實粒鈕嘅窿，喺塊布上面開口。英文稱為buttonhole。鈕門邊會繡實佢，整硬條邊，以防扯爛布。有啲鈕唔用鈕門，而用鈕耳。
鈕

鈕又叫衫鈕，係好多衫都有嘅配件，用嚟將兩個分開咗嘅部份扣返埋。鈕通常圓形，用膠整。
鈕耳

鈕耳，繩圈或者布圈，用來扣實粒鈕。有啲鈕唔用鈕耳，而用鈕門。
鈎吻蝙蝠魚

鈎吻蝙蝠魚（學名：Ogcocephalus rostellum）係棘茄魚科蝙蝠魚屬嘅其中一個種。
鈕氏

鈕（粵拼：nau2）係唐人姓氏，喺《百家姓》裏頭排第191位。

名人
呢篇鈕氏係同姓氏有關嘅楔位文章，重未寫完嘅。麻煩你幫手充實佢。
鈔皮瓜

鈔皮瓜（英文：Cantaloupe），俗寫巢皮瓜，書面寫皺皮瓜，係一隻蜜瓜品種，同哈密瓜係近親，皮有網紋，果肉橙色。
鈒骨機

鈒骨機係衣車一種，專用來鈒骨，邊位唔齊部機會切走，同會車得快過普通衣車。
鈍葉酸模

鈍葉酸模，草一種，多年生有花，生物分類歸蓼科酸模屬。原生歐洲，之不過各大洲溫帶都搵到。有地方種來食，沙律菜咁食，菜湯咁食，葉煮到菠菜咁食，土耳其東歐卷住餡來食，種籽曬乾磨粉當麪粉，根煮滾可以當茶飲。亦有地方睇成雜草，至惡嗰種雜草，入侵物種 。皆因佢籽多，散得遠，根好惡，深而闊，惡劣氣候地酸都忍得到。按特徵有唔同睇法，有話佢味苦，有話佢葉闊，有話佢葉鈍。
話則種來食，啲菜唔可食太多，話佢草酸重，食過多有害。英國等地用來治異株蕁麻刺，刺到出疹同痕。蕁麻生附近就有佢。用佢啲葉榨到少少汁，㩒患處。一說異株蕁麻注組織胺入皮，鈍葉酸模有抗組織胺舒緩。
成樖生到四十到百五厘米高。主根深米半，多橫支。條莖好硬，紅色。葉身闊而葉尖鈍，葉邊少少曲有時成波浪，大到三十厘米長，十五厘米闊。花細唔顯眼，花期西曆六月到九月。
種籽唔易壞，五十年內都可以發芽。
上面斬咗，可以由主根生翻成樖。要根治就將主根上部，十二到十五厘米去除。
鈔皮

鈔皮，俗寫巢皮，書面寫皺皮，係指一樣嘢表面起褶、唔平滑、有紋路，好多時都用嚟形容皮膚。
香港中國金融協會

香港中國金融協會（英語：Chinese Financial Association of Hong Kong）係一個香港親中派金融業界組織，2008年成立。前身係中國高等院校香港校友會聯合會（中國高校聯）旗下嘅團體，2012年4月12號起改名，主要係促進香港同中國金融界嘅交流。
現時主席係張麗，部分主要人物包括：張奕敏、熊力頲、黃恒德、段婷、江競競、費翔、胡章宏等。
佢哋有時會喺唔同媒體（例如：灼見名家）發表文章。
香港中文大學

（英文：The Chinese University of Hong Kong；簡稱中文大學、中大、CU或者CUHK）係香港嘅一間大學，校園喺新界沙田馬料水，港鐵大學站側。1963年創校，由三間書院夾埋組成——崇基學院（1951年創立）、新亞書院（1949年創立）、聯合書院（1956年創立），之後又加入逸夫書院（1986年創立），其後仲加入晨興書院、善衡書院、伍宜孫書院、敬文書院、和聲書院五間書院。
雖然當初大學條例將中文列做指定教學語言，但校方而家提供嘅大多數科目都只係用英文教授，只係有個別科目（例如中文系嘅課程，或者部分通識課程）會用到中文。喺中大，老師可以自由選擇用英文、廣東話或者普通話教學，喺香港嚟講算係少數。
現任校長段崇智，副校長楊綱凱、廖柏偉、鄭振耀、程伯中。
學生總人數（以2006年3月31號計）18,642人，圖書館藏（截至2005年12月31號）1,916,426 冊。2007年1月1號開始，一星期返五日學。
香港中文大學一共有8個學院，分別係文學院、商學院、工程學院、社會科學院、理學院、醫學院、法律學院同埋教育學院。

校內設施
香港中文大學係香港佔地最大嘅大學，校園面積137.3公頃，同時亦都係香港面積第三大嘅單一地段，僅次於愉景灣嘅649公頃同香港國際機場嘅1,255公頃，範圍橫跨沙田區同大埔區（39區部分屬於大埔區），而且到依家都仲係唯一一間有專屬港鐵站直達嘅大學（香港大學站唔算係「專屬」地鐵站，佢為附近石塘咀地區提供交通網絡）。

圖書館
大學圖書館系統喺1963年創校嗰陣成立，截至2020年中大實體藏書量達到2,775,271冊、電子書4,863,710冊，加埋大約664萬冊；期刊3,242種、電子期刊183,027種。中大圖書館係香港各大學中其中一個最大嘅圖書館系統。
大學圖書館目前有七個成員。除大學總館之外，有三間係學科圖書館：醫學、法律同埋建築學特別圖書館。而新亞、聯合同崇基亦各有一間內藏跨學科讀物嘅分館。
此外，原屬美國領事館新聞處轄下嘅美國研究圖書館（American Studies Library）亦都歸於香港中文大學圖書館，嗰間館喺1993年將大部份藏書遷移到香港中文大學港美中心，後嚟交咗畀大學圖書館系統管理，佢依家喺聯合書院胡忠圖書館二樓。館藏包括Professor James Meriwether送嘅威廉福納特藏同美國研究特藏，係亞洲最完備嘅美國研究特藏。
香港中文大學圖書館分館分別係：
大學圖書館（1965年成立）
崇基學院牟路思怡圖書館（1951年成立）
新亞書院錢穆圖書館（1949年成立）
聯合書院胡忠多媒體圖書館（1956年成立）（包括：美國研究圖書館（1993年成立））
李炳醫學圖書館（1980年成立）
建築學圖書館（1994年成立）
利國偉法律圖書館（2004年成立）

校園環境
呢節要加長。

學院系統
呢節要加長。

交通
雖然中大嘅位置並唔接近中心商業區同市鎮，但係對外交通其實都好方便。地鐵嚟講有大學站，專門為中大服務；巴士站有三個，一個喺地鐵站隔籬，另外兩個喺大埔公路上面，一個近崇基學院，另一個近俗稱「四條柱」嘅大學正門。喺2012年9月，大學站新開咗個D出口，喺康本國際學術園（YIA）附近，更加方便師生進出校園。
校內交通方面，大學嘅交通處負責營運穿梭校巴系統，連接地鐵站同校園內嘅教學樓同宿舍，學生同員工可以免費搭穿梭校巴。另外設有一條收費嘅路線，學生叫佢做「富貴巴」。由於校園面積大、依山而建、多小路，對新生同校外人嚟講好難以步行嘅方式穿梭校園，不過其實好多建築物入邊嘅𨋢或者建築物之間嘅橋係可以作為上山落山嘅捷徑。最新嘅校園規劃認為呢個計劃係可取，會進一步改善各種步行路線，減低對穿梭校巴系統嘅依賴。

學生會候任內閣「朔夜」被校方封殺
學生會喺2021年2月26號凌晨12點緊急召開記者會交代詳情，副會長何思珩（右）發言嗰陣一度哽咽，表示喺冇錢下仲會為同學服務
2021年2月24號，新一屆中大學生會「朔夜」正式成立。不過交接儀式未做之前，中大校方喺2月25號晚出「嚴正聲明」，話新一屆學生會內閣政綱內容失實同涉嫌違反《港區國安法》，將危害國家安全，所以實行幾項措施變相廢除學生會。包括暫停為學生會代收學生會會費，要求學生會註冊做獨立社團或公司，自行承擔法律責任等。校方同時暫停為學生會幹事會提供行政同大學場地支援。學生會凌晨12點緊急召開記者會交代詳情，對事件表示極度遺憾同委屈，係創會超過50年以嚟冇發生過，批評校方打壓學生嘅聲音同漠視同學授權。其中副會長何思珩發言嗰陣一度哽咽，表示喺冇錢下都會為同學服務。全體成員兩次向公眾90度鞠躬致歉。
到2月27號凌晨，內閣喺Facebook專頁宣布正式撤回參選宣言同政綱等有關文件，並將早前嘅帖文同圖片全部刪除，車頭相變做黑色，但冇交代原因。
香港中學一覽

呢個香港中學一覽係依十八區劃分，包括官立、資助、直接資助計劃同埋私立中學、英基學校協會旗下嘅中學同埋其他國際學校。
曾經遷校嘅就按而家嘅位置處理，曾經改名嘅以最後嘅名做準。
香港中學文憑考試

香港中學文憑考試（英文：Hong Kong Diploma of Secondary Education Examination，縮寫：HKDSE），口講通常叫「文憑試」或「DSE」，係香港考試及評核局（考評局）舉辦嘅公開考試，考試獲得嘅成績作為升學或申請工作嘅條件，專上院校需要喺香港中學文憑考試成績達到最低要求先至可以報讀，亦有啲工作職位需要喺香港中學文憑考試達到指定成績先至可以申請。因應三三四高中教育改革，考評局由2012年開始每年舉辦香港中學文憑考試，用嚟取代舊有嘅兩個公開考試—香港中學會考同埋香港高級程度會考。文憑試係完成中學階段（中六）嘅公開試，課程內容比中學會考多咗一年，但係比香港中學預科嘅香港高級程度會考少咗一年。

簡介
喺新學制之下，所有學生可以修讀三年初中同三年高中教育。學生完成六年中學課程之後，可以參加評核學生學業程度嘅香港中學文憑考試（DSE）。第一屆文憑試喺2012年舉行，考生以學校考生為主。
大部分學校考生報考四個核心科目（中國語文、英國語文、數學同通識教育）同兩至三個選修科目。考生可喺甲類高中科目；乙類應用學習科目或丙類其他語言科目選取選修科目。

報考資格
學校考生
考生一定要係已經獲批准參加香港中學文憑考試嘅註冊學校嘅中六正讀生，並喺嗰間學校嘅註冊地址上堂。
自修生
凡係符合以下任何一項條件，都可以自修生身分參加香港中學文憑考試：
曾經應考香港中學文憑考試，或相等考試，
喺嗰年1月1號計算，已經夠19歲，
唔係修讀香港中學文憑考試課程，但係喺考試前一年已經修畢或修讀緊等同中六嘅課程。

評級
甲類科目
甲類科目嘅評級由考評局全權負責，為確保成績匯報嘅方式符合國際水平、而且透明度高同清晰明確，文憑試甲類科目採用水平參照模式匯報成績。考生喺甲類科目嘅表現分為五個等級（1-5級），第5級最高等級。獲得第5級嘅考生當中表現最佳嘅會獲得「5**」，隨後表現較佳嘅就以「5*」標示。表現低過第1級嘅會標示為「不予評級」（Unclassified）。
乙類科目
乙類應用學習科目嘅評核由提供相關課程嘅機構負責，成績分別以兩個等級匯報，即係「達標」同「達標並表現優異」。表現低於「達標」嘅水平會被定為「未達標」。喺2018年文憑試開始，考生喺應用學習科目嘅成績匯報，將由之前嘅「達標」同「達標並表現優異」兩個等級，再細分為「達標」、「達標並表現優異（I）」同「達標並表現優異（II）」。「達標並表現優異（I）」嘅表現水平等同文憑試甲類科目第3級嘅成績，而「達標並表現優異（II）」嘅表現水平就等同第4級或以上嘅成績。至於應用學習中文（非華語學生適用），就繼續用「達標」同「達標並表現優異」。
丙類科目
2012至2024年，丙類其他語言科目採用英國劍橋大學國際考試（CIE）嘅高級補充程度試題，閱卷同成績評級亦交由CIE處理。成績以五個等級（a-e）喺香港中學文憑證書度匯報。其中e級為最低，a級為最高，而e級以下嘅成績將「不予評級」（Unclassified）。
2025年起，丙類其他語言科目唔再採用英國劍橋大學國際考評部嘅高級補充程度試卷。考生改為應考由相關官方考試提供機構喺香港舉辦嘅指定語言考試。考生成績達到指定嘅語言能力水平或以上，就可以獲納入文憑試丙類其他語言科目成績。

科目一覽
香港中學文憑科目共分為三個類別，包括24科甲類：高中科目（4個核心科目同20個選修科目）、乙類：應用學習科目同丙類：其他語言類別，考生最多可以報考八科。
若果考生選擇報考八科，至少其中一科一定要係屬於以下範疇嘅科目：
甲類學科中嘅倫理與宗教／音樂／體育／視覺藝術
乙類學科中嘅應用學習科目
丙類學科中嘅其他語言科目

丙類：其他語言科目
如果院校嘅收生規則容許，唔係以中文為母語嘅學生，可以用下面嘅科目取代核心科目入面嘅中國語文科嚟符合報香港大專院校嘅資格。如果母語係中文同埋會去考中國語文科嘅考生，可以揀下面嘅科目作為選修科嚟報讀香港嘅大專院校。
日語
法語
德語
西班牙語
印地語（2024年之後取消）
烏爾都語（2025年暫停，2026年再有）
韓語（2025年開始）

評級方法（甲類科目）
文憑試甲類科目成績等級係用水平參照方法評級，唔再用以前會考嘅拉曲線（俗稱拉curve）。評級主要目的係釐定考生需要最少攞到幾多分先至達到某個等級。每個等級嘅最低分數稱為臨界分數 (DSE Cut Off Score)。每年文憑試各科嘅臨界分數都會因年考生表現而異，而考評局亦冇公布臨界分數嘅官方數據。考生想知道自己嘅成績大概達到邊個等級，通常都要參考坊間收集嘅 DSE Cut-Off 分數數據。
文憑試成績等級分為5**、5*、5、4、3、2、1，表現低過第1級「不予評級」（Unclassified）。
香港中文大學合唱團

香港中文大學合唱團（簡稱中大合唱團）由香港中文大學學生組成，喺1972年12月成立。
香港中心

香港中心（Clifford Centre）係香港深水埗區一座工貿樓建築物，嚮九龍長沙灣長沙灣道 778-784 號。座樓高 31 層，係信和集團旗下嘅物業。
香港中文大學—東華三院社區書院

香港中文大學—東華三院社區書院（Chinese University of Hong Kong–Tung Wah Group of Hospitals Community College），又寫香港中文大學東華三院社區書院，減筆中大東華社區書院（CUHK-TWGHs Community College或CUTW），亦有人叫中東書院，係香港一社區學院，由東華三院同香港中文大學合辦。佢喺二〇〇二年籌辦，二〇〇五年開學，開嘅係副學士學位先修及副學士學位課程。佢有三學院，商學院、中醫藥及醫療保健學院、同埋人文學科及社會科學學院，總共副學士課程廿一個。另設通識教育及基礎研習學部，亦都有搞副學士學位先修課程。
學院有兩校址，本部喺九龍京士柏山衞理道。副喺旺角山東街同黑布街。
學院喺2013年8月31號停辦。
香港中文大學保安組

香港中文大學保安組喺中大校園負責保安工作嘅單位，總部位於校園正門嘅保安交通中心一樓，編制上有90多人，現時由前總警司李永光擔任首長，近年因為強硬對付學生和平示威、被指老屈同不禮貌對待學生，以及其他被指濫用權力嘅手段，備受一啲批評。

部分爭議例子
喺2019年11月正值香港反送中運動，香港警察入侵中文大學校園事件期間，好多在場老師都諗辦法讓事態降溫，但保安組就被指唔見咗人，備受批評。
喺2020年，中大校園各入口增設閘機，要求大學成員出入時要向保安身份證明，引起爭議。有啲人發起不合作運動，而去到12月10號，網上有影片流傳，有保安向拍攝者稱「嚟呀，你嚟郁我呀」，之後自己向後倒地，老屈拍攝者打人。之後中大保安組關注組發聲明指，係保安刻意破壞校園秩序，以粗暴言語同態度侮辱同學，影響中大聲譽，又表示繼續監督保安，跟進違反措施的保安，並保留追究權利，又要求校方成立保安監察同投訴制度。
喺2022年2月，中大用武漢肺炎疫情做理由，要求所有宿生退宿。喺同月11日下晝，有學生自發喺范克廉樓飯堂同埋百萬大道派單張，喺原訂集合時間下午三時半前，就有保安喺集合點文化廣場民主牆外守住。高峰果陣有至少7名保安同4位職員駐守，保安仲要時不時手持鏡頭影向記者及學生，行為極有攻擊性。
2022年11月，有中大學生喺畢業禮抗議飯堂價格過高、中大學生會被解散、校方強制學生打武漢肺炎疫苗等問題。結果被保安踩腳、推撞同恐嚇，甚至有學生根本無參與示威都被保安包圍。
郭小霖

郭小霖（Alvin Kwok，1962年1月12號—）係香港歌手同音樂創作人。1980年代由加拿大返香港，做作曲、編曲、監製，後尾自己做埋歌手。代表作有《從不知》、《愛情蝙蝠俠》、《迷惘》呢啲。另外，張國榮嘅《無心睡眠》都係由佢作曲。之後又做幕後廣告音樂人，同Sony/ATV音樂創作總經理。
郭山郡

郭山郡（韓文：곽산군／郭山郡 Kwaksan gun */?）係朝鮮民主主義人民共和國平安北道一郡。
郭少宇

郭少宇（粵拼：gwok3 siu3 jyu5；1993年—）係中國嘅傷殘單車運動員，遼寧遼陽人，2008年1月1號因觸電而冇咗右手同右腳。同年8月底到9月初，佢因為睇咗北京殘奧入面有單車運動而揀咗單車。2017年6月1號，佢喺四川雅安出發用咗廿日行嗮成條川藏綫公路，成功抵達西藏拉薩而出名。
郭少明

郭少明，SBS，BBS（英文：Simon Kwok），香港建制派（商界親中派）政治人（自由黨成員）、生意人（莎莎國際老細）。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會批發及零售界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(有關全國性團體香港成員的代表：海聯會)。2022年，佢喺李家超無提政綱嘅情況下，有份提名李家超參與2022年香港行政長官選舉。

家庭
郭少明已經結婚，同老婆郭羅桂珍有三個仔女（郭詩慧、郭詩雅、郭浩泉），另有女婿陳振邦、新抱江鈺琪（江達可太子女）。

馬主生涯
佢地一家仲有女婿、新抱都係香港賽馬會嘅會員，由2000年代開始養馬，名下賽駒以「美麗」兩字起名，當中成就最高嘅包括「締造美麗」、「美麗大師」、「美麗傳承」。
郭少芸

郭少芸（Florence Kwok，1968年8月25號—）係香港前無綫電視女藝員。佢喺香港出世，1992年參加香港小姐競選，雖然十二強止步，但都簽約加入無綫電視，主要拍電視劇。2001年至2005年，同埋2018年7月至9月兩度離開無綫電視，至2023年1月中再次離巢。
鍾瀚德

鍾瀚德（英文：Chung Hon Dak），原名鍾健國（Chung Kin Kwok），係香港工業家，創立「瀚德集團」，湖南寧鄉人。

生平
鍾瀚德喺湖南寧鄉出世，早年喺中國人民解放軍服役。後來投身商界，1990年代喺香港創辦瀚德集團，從事金融投資、資源開發等業務，旗下企業同項目遍及全球。佢長期資助教育、科研事業，係鍾瀚德基金會同周光召基金會嘅創辦人，並曾任香港大學基金會榮譽會長，香港大學、諾丁漢大學、東北大學校董。佢亦係香港湖南商會創會會長，湖南省政協常委，並先後獲頒授香港大學名譽大學院士（2006年）、諾丁漢大學榮譽法學博士（2008年）、北京師範大學名譽博士（2016年）。
鍾無艷

鍾無艷，本名鍾離春，係中國戰國時期齊國一個女人，出名樣衰，但佢因為敢去揾齊宣王直諫，畀齊宣王賞識，封佢做王后。
鍾澍佳

鍾澍佳（1966年4月15號—）係香港電視、電影製作人，做過製片、電視編導、監製同埋電影導演等職。
阮文追

阮文追（越南文：Nguyễn Văn Trỗi，1940年2月1號—1964年10月15號），係一個越南刺客，因為試圖趁當時嘅美國國防部長羅拔·麥克納馬拉同新任美國駐越南大使小亨利·卡伯特·洛奇響1963年5月訪問南越嘅時候暗殺佢哋而俾人拉咗，之後處死。

處決
阮文追俾人處死嘅時候年僅24歲。因為有個委內瑞拉嘅革命組織綁架咗美國空軍中校，用人質嚟威脅美國唔處死阮文追，佢曾經獲得緩刑，但係之後人質被救出，阮文追都被處死。
阮文追係第一個俾人公開處決嘅越共成員，佢嘅行刑過程都俾人影低。阮文追臨死前都響度反抗，同攝影記者講：「你係記者，你一定要知到底發生咗乜事。美國人侵犯我哋國家，用飛機同炸彈殺我哋嘅人民……我無違背我嘅同胞嘅意願，我嘅行動係針對美國人。」當牧師想請求神赦免佢嘅罪嗰陣，佢拒絕咗：「我無犯罪，有罪嘅係美國人。」佢又唔肯戴眼罩，堅持要「睇住母國大地」。
佢嘅遺言係：「越南萬歲！」

影響
阮文追死後俾北越尊為烈士。1965年10月15號，北越發行嘅新郵票擺嘅就係阮文追嘅肖像。佢成為北越嘅民族英雄，個名俾人用嚟命名大學同獎項。家陣大多數越南城市都有一條以阮文追為名嘅街道，而胡志明市嗰條當年阮文追暗殺麥克納馬拉嘅街就命名為「阮文追大道」。響峴港都有一座跨越漢江嘅大橋以佢為名。
越南以外都有國家紀念阮文追，其中以社會主義島國古巴紀念最多。關塔那摩有一座公共體育場以阮文追為名；響首都哈瓦那嘅阮文追公園裡面更加有佢嘅銅像，亦都有學校同醫院以佢命名。西方世界都有人紀念佢，例如反戰影星珍·芳達就將佢同第二任丈夫湯姆·海登個仔改名做特洛伊·加利帝（Troy Garity）。
阮文玄

阮文玄（越南文：Nguyễn Văn Huyền，1911年—1995年）係南越政治人物，天主教徒。1967至1973年，佢擔任南越參議院議長。
1975年，阮喺總統楊文明領導嘅南越政府擔任副總統，負責和談，之不過做得3日，4月30號西貢陷落。佢同第啲政府官員一樣，冇送去改造學習（越南文：Học tập cải tạo），而係俾人軟禁。後來，呢班人有啲獲准出國，但係佢留喺胡志明市生活。佢獲邀參加越共統戰組織「越南祖國陣線」，藉口身體唔好而推辭。到佢晚年，佢卒之接受阮友壽邀請加入，並獲選為越南祖國陣線中央委員會主席團成員。
1995年，阮文玄喺胡志明市過身，終年84歲。
阮晉勇

阮晉勇（Nguyễn Tấn Dũng，1949年11月17號—）係越南嘅政治人，出身於金甌省，曾經就讀於中華人民共和國廣西師範大學，曾任金甌省委書記同內政部副部長，1997年9月29號起出任副總理。2001年出任越南共產黨政治局常委兼第一副總理。2006年5月16號，獲當時任總理嘅潘文凱指定為佢嘅繼任人。
2006年6月24號，潘文凱宣布辭職。6月27號越南國會選出阮晉勇為總理。

簡歷
阮晉勇以前曾經做過越南嘅中央銀行行長。
阮次山

阮次山（Anthony Yuen，1946年10月9號—2020年5月17號）係鳳凰衛視時事評論員，兼寫新加坡《聯合早報》專欄。

底細同政見
阮次山係美國華人，鄉下嚮海南，中國廣西出世，自細同老豆去台灣，後來加入美國國籍。
佢支持台灣兩岸統一，贊同中國民族主義，支持中共。

事
2010年8月24號，阮次山嚮鳳凰衞視評論馬尼拉人質事件，指香港行政長官曾蔭權冇資格打電話畀菲律賓總統。
阮文紹

阮文紹（越南文：Nguyễn Văn Thiệu，1923年4月5號—2001年9月29號），係越南共和國嘅政治人同埋軍人。佢係南越政權嘅第二位總統，喺1967年10月31號到1975年4月21號在位。南越喺1975年俾北越佔領後，佢流亡到咗台灣。2001年喺美國波士頓過身。
阮明哲

阮明哲（越南文：Nguyễn Minh Triết，1942年10月8號—）係越南共產黨領導。佢響越南平陽省邊吉縣富安鄉出世。2006年6月27號獲越南全國代表大會任命接替陳德良，出任越南國家主席一職。少年時已獲數學學士同埋胡志明國家政治學院政治學學士學位，係經濟改革派人物。
佢1960年到1975年間，參加南越革命；1975年後，加入胡志明共產主義青年團中央，出任團中央書記。1988年響小河省做嘢，最高曾官拜書記一職。1997年，升做胡志明市市委副書記，同年12月，越共第八屆四中全會，選咗佢做中央政治局委員。1998年佢出任越南中央民運部部長。
2000年，佢成為胡志明市市委書記，力促經濟同埋基建發展，受到外商重視，上任期間，胡志明市經濟高速發展。2001年4月越共九大同2006年4月越共十大上，佢都連任到中央政治局委員。
2006年6月24號，越南國家主席陳德良、政府總理潘文凱同埋國會主席阮文安喺越南第十一屆國會第九次會議集體呈辭，希望將職務交畀後生領導人。越南國會隨後以94%贊成票，通過阮明哲接任國家主席，同期阮富仲選咗做國會主席，總理一職就由阮晉勇接。外界預期阮明哲會比佢前任，更加積極推動私有化，同埋政府會少啲干預經濟運作。
前代：陳德良
越南國家主席2006年至2011年
後代：張晉創
陳一諤

陳一諤，（英文：Chan Yi-ngok，1989年—），香港出生，親中派人士，前香港大學學生會會長，牛津大學首屆公共政策碩士及郭氏學人。佢曾經被指喺2012年中共滲透香港大學學生會風波，幫助中共滲透嘅行動。
陳一天

陳一天（原名陳堃，英文：Oscar Chan，1984年8月21號—），係香港男演員，做過無綫電視同埋香港電視網絡藝員。
佢透過2004年無綫電視第18期藝員訓練班入行，用「陳堃」個名參演過唔少電視劇，出名角色有《學警雄心》嘅郭啟邦。2012年底轉投香港電視網絡，出名角色有《來生不做香港人》嘅彭世澤（無頭騎士）。因為香港電視網絡唔獲發牌，佢轉到中國大陸發展，之後改過個名叫「陳一天」。2015年，佢被香港知名監製鄧特希指定喺中國廣東電視台新劇《只有情永在》首次擔正做第一男主角，同都係香港電視網絡嘅女藝員黃芷晴一齊演出。

演出
呢個表唔完整，歡迎加料。
陳世強

陳世強，香港親中派宗教界人士。客家人，2011年香港選舉委員會界別分組選舉基督教界別委員、香港國際全備福音商人團契總監。

法律業務
1978年，陳世強喺英國修咸頓大學考獲法律學士，去到1979年，佢完成律師考試後返香港喺孖士打律師行工作，直到1986年。佢而家係廖何陳世強行合夥人，專長地產發展、商業同中國事務。佢亦係中華人民共和國司法部委托公證人同香港律師會內地法律事務委員會委員。

傳媒業務
2003到2006年期間，陳世強曾經做過亞洲電視基督教電視節目星火飛騰嘅主持人。佢亦係基督教《國度復興報》嘅創辦人之一、《快樂人月刊》(Happymen Magazine)嘅出版人。

政治立場同選舉經歷
佢喺香港親中派人士，2006年，陳世強以最高票數當選為基督教界別嘅選舉委員會委員，2011年再度連任。佢亦曾經支持同屬親中派嘅梁美芬參選2007年香港區議會選舉。
因應佢嘅親中立場同言行，佢同劉金勝、管浩鳴、許淑芬、林以諾、梁燕城、張恩年、蔡志森、蘇穎智、盧龍光、陳歐陽桂芬喺2020年被門徒事工列入「基督教制裁名單」。門徒事工形容佢哋係長期協助極權政府打壓港人民主同人權嘅「賣港教賊」，要求各國政府對佢哋實施制裁懲罰。

宗教活動方面爭議事件
香港國際全備福音商人團契曾經發生女教友被強姦，團契被指包庇強姦者，身為團契總監嘅陳世強亦因而受到一啲批評，受害人指陳世強同強姦者係生意伙伴，有嚴重利益關係衝突，而且不停拖延處理事件，又不停強調報警後嘅後果去阻嚇受害人報警，就連老婆都要求受害人讀經認錯，一刀一刀地刺痛佢原本已重傷嘅傷口。
陳世強有份成立嘅敬拜會，喺2010年有教友玩小組遊戲時不適，組長卻指佢「釋放」緊而拒絕報警，最後該教友延醫猝死。

外部連結
與陳世強相關的基督教新聞[失咗效嘅鏈]，基督日報
60工程師聯署讚加快基建 Wayback Machine嘅版面存檔備份，文匯報
創世非常談，基督教中文入門網站
親建制去屆選委再組連線陳世強直言：「想贏。」 Wayback Machine嘅版面存檔備份，基督教時代論壇
陳世強律師見証 Wayback Machine嘅版面存檔備份，真証傳播
陰麗華

陰麗華（5年—64年3月1號）係東漢光武帝劉秀第二任皇后，史稱漢光烈皇后。
陳一華

陳一華（英文：Chan Yut-wah，1954年—）係香港宗教界人士，牧師，曾經做過香港警察隊基督教以諾團契團牧、深水埗區院牧事工委員會院牧。

政治參與經歷
喺2011年，佢連同陳世強、唐榮敏、劉金勝、司徒永富同埋張洪秀美合組一個親建制連線參選香港特别行政區選舉委員會宗教界委員，所有人都當選。
但佢亦曾參與2012年香港立法會選舉，當時就標榜自己係中間派。
陳上智

陳上智係香港親中派政治人物兼漁農界人士。

選舉經歷
喺2021年9月，佢成為香港特别行政區選舉委員會漁農界委員。
陳伊霖

陳伊霖（Eelyn Chan，2003年6月6號—）係香港女演員同歌手，2021年出道，宏寰文化傳播旗下藝人，曾主持雅虎香港網上節目《Yahoo人氣關注組》。

簡歷
伊霖自細積極參與校內演出同聯校音樂會，累積豐富演出經驗，擅長唱歌，略懂鋼琴演奏、小提琴、結他同作曲，而家接受唱歌同演技訓練。​
佢2021年喺機緣巧合下有份參演由盧瀚霆（Anson Lo @MIRROR）、李靜儀（Heidi）、蘇皓兒（Chloe）同陳紫萱（Summer）主演嘅電影《假冒女團》。2022年亦客串ViuTV電視劇《I SWIM》，同年6月亦已拍完新電影《夜校》，同年9月拍攝《Yahoo人氣關注組》擔任主持，為大家倒數每週十大熱搜娛樂話題。23年6月完成一連5場以band歌為主題嘅音樂劇《得個夢冇銀用》。劉翁導演，伊霖有份主演嘅電影《夜校》亦已11月上映，飾演小楠一角。伊霖亦參與咗ESSO埃索油站廣告拍攝，喺社交平台、各埃索油站、巴士車身同巴士站見到。2024年3月20號推出首支個人單曲〈單戀勿語〉，以一頭橙髮示人，並以歌手身份正式踏足樂壇。
陳佑綜

陳佑綜（英文：Aaron Chan，1983年8月9號—2008年8月24號），已故華裔加拿大人，喺英屬香港出世，同屋企人移民加拿大温哥華。曾參加2002年喺温哥華舉行嘅《Sunshine Boyz》獲得亞軍，2005年喺《新秀歌唱大賽溫哥華選拔賽》奪得亞軍。佢生前係「Am3ition」樂隊成員之一，係當時温哥華華人社區具知名度嘅藝人。2008年決定喺同年9月回流香港加入香港演藝圈，但喺8月佢未返香港就喺温哥華一間酒吧被人襲擊而喪生，終年25歲。

演藝生涯
2002年陳佑綜參加喺温哥華舉行，加拿大中文電台AM1470舉辦嘅《Sunshine Boyz》選舉。有習跆拳道嘅佢，喺才藝大賽中以凌空踢板勇奪「才藝大獎」，之後更獲得亞軍。
2005年佢再下一城，參加咗2005年喺温哥華舉行，新時代電視主辨嘅《新秀歌唱大賽溫哥華選拔賽》又赢得亞軍。之後就得到多個喺電台同新時代電視幕前作演出嘅機會。曾經喺多個温哥華嘅綜藝節目裡面嘅表演，同擔任司儀。
2006年同陳另一位同樣係新秀出身嘅蕭正中合組《Am3ition樂隊》，無幾耐就成為當地知名嘅Hip-Hop樂隊。樂隊嘅歌曲都係陳佑綜自己作詞作曲兼演唱。無幾耐，樂隊就推出咗佢哋嘅唱片專輯並得到好評如潮。
陳佑綜對音樂有極大抱負、對追求音樂事業理想堅定。因為《Am3ition樂隊》備受歡迎，演出機會多咗，使陳佑綜有咗到亞洲發展嘅念頭，最後決定喺2008年9月回流香港，計劃加入香港演藝圈。

被襲喪生
2008年8月24號喺加拿大太平洋時間凌晨二時左右，溫哥華市中心李察街（Richards St.）1320號Atlantis夜總會嘅門外發生咗毆鬥事件，之後警方證實有位華人遇刺身亡，佢係25歲嘅華裔陳佑綜。
據佢朋友透露，陳佑綜當時係參加女朋友嘅生日派對，事發嘅時候，佢只係幫助涉及糾紛踲朋友而被刺死。佢朋友亦透露陳佑綜當時係為朋友被打而同打人者調停，喺推開其他人時，其他人覺得佢最健碩，就以佢為襲擊對象和刺傷佢，佢嘅朋友當時被嚇呆，幫唔到佢，唯有致電救護車。
隨後陳佑綜喪生於Atlantis夜總會嘅門外，諷刺嘅係《Am3ition樂隊》第一次舉辦屬於自己嘅迷你演唱會，地點啱啱好就係Atlantis夜總會。

紀念活動
2009年10月25號，陳佑綜被殺後一年，佢屋企人同生前好友為咗紀念佢而舉辦第一屆陳佑綜之友心靈歌曲創作比賽，地點係本拿比市嘅Michael J Fox Theater。舉辦呢次比賽號目的係延續陳佑綜對音樂嘅夢想同理想，畀更多同陳佑綜一樣熱愛音樂嘅年青人有一個表演嘅平台。
陳佳明

陳佳明（粵拼：can4 gaai1 ming4；英文：Tan Kah Beng；1964年9月27號—），係星加坡詞曲作家。佢主要同星加坡歌手許美靜合作。
陳伯宗

陳伯宗（554年—570年），係南陳第三位皇帝，566年到568年在位，史稱陳廢帝、臨海王。
陳伙娣

陳伙娣係香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
陳伶俐

陳伶俐（英文：Brianna Chan，1977年1月4號—），係香港無綫電視前女藝員，1996年度香港小姐競選佳麗。佢1998年同藝人林敏驄結婚，2008年離婚，2012年改嫁星加坡胡嘉烈家族後人劉頌銘。
陳佩思

陳佩思（英文：Pancy Chan，1984年4月17號—）係香港嘅電視藝人同模特兒，出身自2004年第18期無綫電視藝員訓練班，之後幫無綫電視拍電視劇同做細路節目主持，2012年過檔香港電視網絡拍劇，再喺2017年幫ViuTV拍劇。

演出
呢個表唔完整，歡迎加料。
陳佩琪

陳佩琪（Peggy Chen，1961年8月16號—）係一位台灣醫生，前台北市長柯文哲嘅太太。佢喺澎湖縣出世，喺國立台灣大學醫學系畢業。佢嘅專業領域包括新生兒科、一般小兒科、小兒神經內科同兒童急救加護等。而家佢係台北市立聯合醫院和平婦幼院區嘅小兒科主任同埋專任主治醫師。
陳佩霞

陳佩霞（英文：Chan Pui Ha Christy，1994年11月27號—）係香港無綫電視嘅新聞從業員，而家做緊無綫新聞台主播。

簡歷
陳佩霞2012年喺保祿六世書院畢業，2017年喺香港樹仁大學新聞系畢業。2017年7月19號加入有線新聞做新聞主播，翌年8月16號辭職。同年9月轉投無綫電視，擔任新聞台主播；主要主持該台深宵新聞報道同埋無綫財經新聞，間中主持星期日香港早晨。2019年8月31號再次辭職，去向未明。
重續今生未了緣

《重續今生未了緣》（英文：We'll Be Together in Next Life）係1954年嘅一齣黑白粵語劇情片，由尹致成執導，羅劍郎、周坤玲、孔雀領銜主演。

故仔
李霜萍被退婚，之後同表弟張雲生相戀，但係張媽媽反對，當時霜萍已經有咗個肚，唯有無奈咁嫁俾體弱多病嘅莫仲良。
有一日，意志消沉嘅雲生流連街頭俾車撞到，車主周美梨送佢去醫院。雲生嚮醫院重遇霜萍同仲良家姐錦霞。原來錦霞係雲生舊同學，又一直暗戀雲生，於是邀請雲生去佢屋企暫住。
錦霞雖暗戀雲生，不過當佢知道雲生同霜萍嘅關係之後，決定幫佢兩個續前緣。
重訂面額

喺貨幣經濟學入面，「重訂面額」（英文：Redenomination）係指更改流通緊嘅鈔票同硬幣面值嘅過程。呢個做法通常係因為通貨膨脹令到貨幣單位變得好細，以致得好大面額嘅貨幣先可以流通。喺呢啲情況下，貨幣嘅名可能會改變，又或者喺原有嘅名之前加個「新」字嚟做過渡（例如新臺幣）。重訂面額仲可能因為其他原因而做，好似轉用新貨幣（例如歐元）或者進行十進制化咁。
重訂面額本身被認為係象徵性嘅，因為佢對一個國家同其他貨幣嘅匯率冇實質影響。不過，佢可能會喺心理上影響到啲市民，令佢哋覺得惡性通貨膨脹嘅時期已經過去，唔再提醒佢哋通脹帶嚟嘅影響有幾大。減少個零嘅數目仲可以改善國家喺外國嘅形象。
長時間嘅通脹係導致購買力下降嘅主要原因；但係政府唔控制通脹或者唔喺貨幣大幅貶值嘅時候重訂面額，可能有各種政治原因。重訂面額都有啲經濟同社會好處，包括提高日常交易嘅效率。重訂面額通常包括用新鈔票取代舊鈔票，而舊鈔票喺短暫過渡期之後就會停止成為法定貨幣。